Paule-Henry Botha (43), wat vroeër die maand as vermis aangemeld is, het glo ŉ treinkaartjie gekoop vir die Shosholoza Meyl.
Maroela Media het vroeër berig dat Botha sedert 11 Oktober vermis word nadat hy die oggend gaan draf het. Botha se huismaat, Jana Cloete (29), het die oggend saam met hom na ŉ treinstasie toe gery. “Hy het sy drafklere aangehad – ‘n rooi T-hemp, swart kortbroek en rooi tekkies. Dit is die laaste keer wat ek hom gesien het,” het Cloete gesê. Volgens Missing Children het Botha ‘n treinkaartjie vir die Shosholoza Meyl gekoop maar is dit nie duidelik waar hy hom tans bevind nie. ŉ Ondersteuningsgroep vir Botha op Facebook, berig: “Dit lyk asof Paule-Henry besluit het om te verdwyn. Waarheen hy op pad is of wat die redes agter sy besluit is kan ons net oor wonder. Ons hoop hy is veilig. Baie dankie vir almal se hulp, raad, gebede en ondersteuning.”